ઈન્ડોનેશિયામાં ચાલી રહેલા 18 માં એશિયન ગેમ્સનો છઠ્ઠો દિવસ પણ ભારત માટે શાનદાર રહ્યો અને ભારતે આ દિવસે પોતાની મજબૂત દાવેદારી વિદેશી ભૂમિ પર બતાવી . આજે ભારતને શૂટિંગના વિમેન્સ 10 મીટર એર પિસ્ટલમાં મનુ ભાકર અને હિના સિદ્ધુથી ગોલ્ડની આશા રાખી હતી કારણકે થોડા મહિના પહેલા જ થયેલ કોમનવેલ્થ ગેમ્સમાં આ બંને ખેલાડીઓએ ગોલ્ડ અને સિલ્વર જીતીને ભારતનું માન વધાર્યુ હતુ . આ કારણે જ એશિયન ગેમ્સમાં પણ ભારતને ગોલ્ડની આશા હતી . જો કે આ ઈવેન્ટમાં મનુ ભાકરે એલિમિનેટ થઈને બધાને નિરાશ કરી દીધા હતા . પરંતુ હિનાએ બ્રોન્ઝ જીતીને ભારતની આશાઓને જીવંત રાખી . તમને જણાવી દઈએ કે હિનાએ 10.8 પોઈન્ટ્સનું પહેલુ નિશાન લગાવ્યુ પરંતુ બીજા શોટમાં તે કોઈ કમાલ બતાવી શકી નહિ અને આ સાથે તે 219.2 પોઈન્ટ્સ સાથે બ્રોન્ઝ મેડલ જીતવામાં સફળ રહી . આ પણ વાંચોઃ એશિયન ગેમ્સઃ ફ્રી સ્ટાઈલ કુશ્તી - 68 કિલો વર્ગમાં દિવ્યાએ જીત્યો કાંસ્ય પદક આ ગેમ શરૂ થતા પહેલા માનવામાં આવતુ હતુ કે ભારતને આ ગેમમાં ગોલ્ડ જરૂર મળશે પરંતુ આ ઈવેન્ટમાં પહેલી સીરિઝ બાદ ભારતની શૂટર હિના સિદ્ધુ 49.9 પોઈન્ટ્સ સાથે પાંચમાં અને મનુ ભાકર 49 પોઈન્ટ સાથે છઠ્ઠા સ્થાન પર રહી . વળી , બંને પર જ એક સમયે એલિમિનેશનનું જોખમ તોળાતુ હતુ પરંતુ હિનાએ આમાં સફળતા મેળવી અને ભારતને બ્રોન્ઝ જીતાડ્યો . આ સાથે ભારત હવે મેડલ ક્રમમાં સાતમાં સ્થાન પર આવી ગયુ છે . ભારતે અત્યાર સુધીમાં 6 ગોલ્ડ , 4 સિલ્વર અને 13 બ્રોન્ઝ મેડલ જીત્યા છે . ભારતના કુલ 23 મેડલ થઈ ગયા છે . આ પણ વાંચોઃ વિનેશ ફોગાટે રચ્યો ઈતિહાસ , પહેલી વાર મહિલા પહેલવાને જીત્યો ગોલ્ડ